b'\n_START_ARTICLE_\nGaleon\n_START_SECTION_\nHist\xc3\xb2ria\n_START_PARAGRAPH_\nEl projecte iniciat per Marco Pesenti Gritti, va comen\xc3\xa7ar publicant la versi\xc3\xb3 0.4 de Galeon el juny de l\'any 2000._NEWLINE_Galeon era un projecte molt popular, amb un gran desenvolupament. S\'hi van afegir moltes caracter\xc3\xadstiques que el van convertir en un navegador potent i vers\xc3\xa0til, utilitzat per t\xc3\xa8cnics i no t\xc3\xa8cnics per igual. Les versions s\'actualitzaven tan sovint com les de Mozilla, ja que la API normalment canviava amb cada versi\xc3\xb3 de Mozilla. Amb cada llan\xc3\xa7ament venien noves caracter\xc3\xadstiques, i amb cada caracter\xc3\xadstica un di\xc3\xa0leg de prefer\xc3\xa8ncia per aquella caracter\xc3\xadstica._NEWLINE_El novembre de 2001, es va publicar la versi\xc3\xb3 1.0 de Galeon abans que Mozilla publiques la seva versi\xc3\xb3 1.0. Despr\xc3\xa9s de varies versions 1.1.x, la versi\xc3\xb3 1.2, que va ser publicada el 12 de mar\xc3\xa7 de 2002, disposava d\'una gran quantitat de noves funcions, cosa que va complaure al p\xc3\xbablic general._NEWLINE_El mar\xc3\xa7 de 2002, GTK 2.0 va ser publicat, i molts dels programes van comen\xc3\xa7ar a portar-lo. Els desenvolupadors de Galeon van analitzar el projecte i van decidir que, per varies raons, era necess\xc3\xa0ria una re-escriptura completa. Hi va acord casi universal sobre aquesta decisi\xc3\xb3, i el 26 d\'octubre de 2002, Galeon 1.3 va ser publicat (sovint anomenat Galeon 2). Aquesta \xc3\xa9s una de les raons per les quals es considera que la versi\xc3\xb3 1.3 \xc3\xa9s una versi\xc3\xb3 1.2 "lleugera", ja que no disposa de la majoria de caracter\xc3\xadstiques que disposava la versi\xc3\xb3 1.2._NEWLINE_Marco va sentir que era un bon moment per intentar tornar a fer el navegador m\xc3\xa9s simple que havia volgut des de l\'inici. En lloc de portar cada caracter\xc3\xadstica i prefer\xc3\xa8ncia de les primeres versions de Galeon, \xc3\xa9s van anar planificant i afegint caracter\xc3\xadstiques, sospesant el valor de cada una d\'elles. Es van afegir moltes de les caracter\xc3\xadstiques de les que es poden veure a simple vista, degut a la complicaci\xc3\xb3 de treballar amb GTK 2.0._NEWLINE_Les decisions de Marco respecte a la interf\xc3\xadcie de Galeon no van agradar a tothom. Alguns desenvolupadors van pensar que era millor crear un navegadors per usuaris avan\xc3\xa7ats, mentre que Marco creia que s\'havia de tornar a crear un navegador m\xc3\xa9s simple reduint el nombre d\'ajustaments i canviant la interf\xc3\xadcie. El novembre de 2002, despr\xc3\xa9s de moltes discussions, Marco va decidir abandonar el projecte i crear Epiphany._NEWLINE_Com que Marco ja no controlava el projecte, les funcionalitats anteriors van ser restaurades i se\'n hi van afegir de noves, tot i que de manera m\xc3\xa9s lenta despr\xc3\xa9s de la marxa de Marco. Al mateix temps, la creixent popularitat de Firefox, el seu estatus de navegador per defecte en les distribucions principals i la gran quantitat d\'extensions, van portar a una disminuci\xc3\xb3 de la base d\'usuaris de Galeon._NEWLINE_El desenvolupadors de Galeon van decidir al final, abandonar el projecte, degut a que "l\'enfocament actual es insostenible" en quant a recursos necessaris. En lloc de seguir amb el projecte, l\'equip es va dedicar a desenvolupar extensions per a Epiphany per proporcionar-li les mateixes funcionalitats._NEWLINE_Despr\xc3\xa9s de la finalitzaci\xc3\xb3 del projecte, el setembre de 2008, el navegador encara segueix apareixent en alguns repositoris de distribucions Linux com Debian 6 Squeeze.'